《病后夏初杂书近况十首》
元代·方回

含桃豌豆喜尝新，罂粟花边已送春。
岂谓单衣挥扇手，仍为败送拥炉身。
唾壶甫换痰仍满，药贴多夸料不真。
火热冰寒但绝欲，世间疫疠本无神。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。